Πολιτική

Η Τουρκία στέλνει το “Γιαβούζ” για γεώτρηση απέναντι από την Λεμεσό

Διάβασέ μου το... Your browser does not support the audio element.

Τραβάει το σχοινί η Άγκυρα. Επιστρέφει στην κυπριακή ΑΟΖ το τουρκικό γεωτρύπανο, μεταφέροντας την ένταση στο τεμάχιο 8.

Το «Γιαβούζ» επιστρέφει και πάλι σε αδειοδοτημένο τεμάχιο της Κυπριακής Δημοκρατίας και συγκεκριμένα σε σημείο απέναντι από την Χερσόνησο του Ακρωτηρίου στη Λεμεσό.

Όπως μεταδίδει ο ANT1 Κύπρου, το αποκορύφωμα είναι ότι πρόκειται για περιοχή που δεν εμπίπτει στις διεκδικήσεις της Άγκυρας, αλλά αφορά σε σημείο που το Ψευδοκράτος αξιώνει ως δικό του.

Σύμφωνα με την Navtex που εξέδωσε ο Υδρογραφικός Σταθμός της Αττάλειας, η παράνομη γεώτρηση του Yavuz θα διαρκέσει μέχρι τις 24 Μαΐου.

Το τεμάχιο 8 έχει παραχωρηθεί από την Κυπριακή Δημοκρατία για έρευνες στην κοινοπραξία Total-ENI, όπως και το τεμάχιο 7, στο οποίο το Γιαβούζ διενήργησε επίσης παράνομη γεώτρηση, χωρίς αποτέλεσμα.

Το συγκεκριμένο τεμάχιο μάλιστα κατά μεγάλη πιθανότητα, να ήταν ένα εκ των οποίων η κοινοπραξία θα πραγματοποιήσει γεώτρηση εντός των επόμενων μηνών.

Πάντως το πλοίο γεωτρύπανο έχει κλειστό το στίγμα του και είναι άγνωστο το πού βρίσκεται αυτή τη στιγμή.